CELEX: 62018TA0640
Language: hu
Date: 2020-04-29 00:00:00
Title: T-640/18. sz. ügy: A Törvényszék 2020. április 29-i ítélete – Intercontact Budapest kontra CdT („Szolgáltatásnyújtásra irányuló közbeszerzési szerződések – Közbeszerzési eljárás – Pénzügyi és banki területen az angol nyelvű szövegek magyar nyelvre történő fordítására vonatkozó szolgáltatásnyújtás – Valamely ajánlattevőnek a rangsorolási eljárásban történő besorolása – A 966/2012/EU, Euratom rendelet 113. cikkének (2) és (3) bekezdése – Indokolási kötelezettség – A legjobb helyre rangsorolt nyertes ajánlattevők ajánlatának ára – A hozzáférhetővé tétel megtagadása”)

29.6.2020   
            
            
               HU
            
            
               Az Európai Unió Hivatalos Lapja
            
            
               C 215/34
            
         
      A Törvényszék 2020. április 29-i ítélete – Intercontact Budapest kontra CdT
      (T-640/18. sz. ügy) (1)
      
      („Szolgáltatásnyújtásra irányuló közbeszerzési szerződések - Közbeszerzési eljárás - Pénzügyi és banki területen az angol nyelvű szövegek magyar nyelvre történő fordítására vonatkozó szolgáltatásnyújtás - Valamely ajánlattevőnek a rangsorolási eljárásban történő besorolása - A 966/2012/EU, Euratom rendelet 113. cikkének (2) és (3) bekezdése - Indokolási kötelezettség - A legjobb helyre rangsorolt nyertes ajánlattevők ajánlatának ára - A hozzáférhetővé tétel megtagadása”)
      (2020/C 215/41)
      Az eljárás nyelve: magyar
      
         Felek
      
      
         Felperes: Intercontact Budapest Fordító és Pénzügyi Tanácsadó Kft. (Intercontact Budapest Kft.) (Budapest, Magyarország) (képviselő: Subasicz É., ügyvéd)
      
         Alperes: az Európai Unió Szerveinek Fordítóközpontja (CdT) (képviselő: M. Garnier meghatalmazott)
      
         Az ügy tárgya
      
      A lényegében a CdT azon 2018. augusztus 29-i határozatának a megsemmisítése iránt az EUMSZ 263. cikk alapján benyújtott kérelem, amelyben a felperes ajánlatát az FL/FIN 17 közbeszerzési eljárást megindító hirdetmény 12. részére vonatkozó rangsorolási mechanizmus alapján a nyertes ajánlattevők rangsorában az ötödik helyre sorolta.
      
         Az ítélet rendelkező része
      
      
                  1)
               
               
                  A Törvényszék az Európai Unió Szerveinek Fordítóközpontjának (CdT) az Intercontact Budapest Fordító és Pénzügyi Tanácsadó Kft. (Intercontact Budapest Kft.) ajánlatát az FL/FIN 17 közbeszerzési eljárást megindító hirdetmény 12. részére vonatkozó rangsorolási mechanizmus alapján a nyertes ajánlattevők rangsorában az ötödik helyre soroló, 2018. augusztus 29-i határozatát megsemmisíti.
               
            
                  2)
               
               
                  A Törvényszék a keresetet az ezt meghaladó részében elutasítja.
               
            
                  3)
               
               
                  A Törvényszék a CdT-t kötelezi a költségek viselésére.
               
            
         (1)  HL C 4., 2019.1.7.